stanford-oval/wikipedia huggingface dataset:
החלטה 1994 של מועצת הביטחון של האו"ם

| --- | --- |

מפה של איזור ההפרדת כוחות, בסגול
 תאריך:  30 ביוני 2011
 ישיבה מספר:  6,572
 קוד:  S/RES/1994 (מסמך)
 נושא:  המשכת פעילות האונדו"ף ואי השקט בגבול ישראל-סוריה
 סיכום הצבעה:  15 הצביעו בעד 0 הצביעו נגד 0 נמנעו 
 תוצאה:  התקבלה פה אחד
 הרכב מועצת הביטחון
 חברות קבועות:  הרפובליקה העממית של סין הרפובליקה העממית של סין צרפת צרפת רוסיה רוסיה הממלכה המאוחדת הממלכה המאוחדת ארצות הברית ארצות הברית
 חברות לא קבועות:  בוסניה והרצגובינה בוסניה והרצגובינה ברזיל ברזיל קולומביה קולומביה גרמניה גרמניה גבון גבון הודו הודו לבנון לבנון ניגריה ניגריה פורטוגל פורטוגל דרום אפריקה דרום אפריקה
החלטת מועצת הביטחון של האו"ם 1994 היא החלטה של מועצת הביטחון של האו"ם, שהתקבלה פה אחד ב-30 ביוני 2011, לאחר ששקלה דו"ח של המזכ"ל באן קי-מון בנוגע לכוח המשקיף בהפרדת הכוחות של האומות המאוחדות (אונדו"ף), האריכה המועצה את המנדט שלה בשישה חודשים נוספים עד 31 דצמבר 2011.
האונדו"ף הוקם בשנת 1974 בהחלטה 350 (1974) כדי לפקח על הפסקת האש בין ישראל לסוריה לאחר מלחמת יום הכיפורים.
הדיון בהחלטה

במהלך דיונים, כמה מחברי המועצה - בהם צרפת, גרמניה, בריטניה וארצות הברית - הביעו דאגה מכך שהאלימות האחרונה לאורך הגבול של ישראל עם סוריה עודדה על ידי ממשלת סוריה בניסיון להסיט את תשומת הלב מהתקוממות פנימית בה כחלק מההאביב הערבי; עם זאת, רוסיה וסין התנגדו לדיון בנושאים אלה, בטענה שהנושאים אינם קשורים זה לזה, ולא היו על סדר יומה של המועצה.
ההחלטה

מועצת הביטחון קראה ליישם את החלטה 338 (1973) שדרשה לקיים משא ומתן בין הצדדים על מנת להביא להסדר של שלום במזרח התיכון. היא קראה לכל הצדדים לכבד את הסכם הפסקת האש משנת 1974, שנמצא ב"סכנה" עקב האלימות האחרונה.  בינתיים, חברי המועצה בירכו על המאמצים של האונדו"ף ליישם את מדיניות אפס הסובלנות של המזכ"ל בנושא ניצול והתעללות מינית.
לבסוף, המזכיר הכללי התבקש לדווח לפני תום המנדט של האונדו"ף על צעדים ליישום החלטה 338 והתפתחויות במצב. הדו"ח של המזכ"ל בהתאם להחלטה הקודמת על האונדו"ף הצביע על כך שהמצב במזרח התיכון ממשיך להישאר מתוח עד שניתן יהיה להגיע להסדר, כאשר המזכ"ל מעודד את חידוש שיחות השלום שהופסקו בדצמבר 2008.
הערות שוליים

↑  "Concerned about recent threats to long-standing ceasefire, Security Council renews mandate of United Nations Disengagement Observer Force". United Nations. 30 ביוני 2011. {{cite news}}:  (עזרה)
↑  "UN warns on Syria-Israel border incidents". Daily Star (Lebanon). 30 ביוני 2011. {{cite news}}:  (עזרה)
↑  "UN: Security Council extends peacekeeping force's mandate". Adnkronos. 30 ביוני 2011. {{cite news}}:  (עזרה)
↑  Ban, Ki-moon (13 ביוני 2011). "Report of the Secretary-General on the United Nations Disengagement Observer Force". United Nations. {{cite web}}:  (עזרה)
החלטה 1973 של מועצת הביטחון של האו"ם

| --- | --- |

  משתתפות באכיפת האזור אסור לטיסה מעל לשמי לוב   לוב
 תאריך:  17 במרץ 2011
 ישיבה מספר:  6,498
 קוד:  S/RES/1973 (מסמך)
 נושא:  מלחמת האזרחים בלוב
 סיכום הצבעה:  10 הצביעו בעד 0 הצביעו נגד 5 נמנעו 
 תוצאה:  התקבלה
 הרכב מועצת הביטחון
 חברות קבועות:  הרפובליקה העממית של סין הרפובליקה העממית של סין צרפת צרפת רוסיה רוסיה הממלכה המאוחדת הממלכה המאוחדת ארצות הברית ארצות הברית
 חברות לא קבועות:  בוסניה והרצגובינה בוסניה והרצגובינה ברזיל ברזיל קולומביה קולומביה גרמניה גרמניה גבון גבון הודו הודו לבנון לבנון ניגריה ניגריה פורטוגל פורטוגל דרום אפריקה דרום אפריקה
החלטה 1973 של מועצת הביטחון של האו"ם היא החלטה של מועצת הביטחון של האו"ם שקיבלה ללא שום התנגדות מועצת הביטחון של האו"ם ב-17 במרץ 2011, לאכוף אזור אסור לטיסה מעל לשמי לוב.
ההצעה הוצעה על ידי הממלכה המאוחדת, לבנון וצרפת. המדינות שתמכו בהצעה היו ארצות הברית (חברה קבועה), בוסניה והרצגובינה, גבון, דרום אפריקה, הממלכה המאוחדת (חברה קבועה), לבנון, ניגריה, פורטוגל, צרפת (חברה קבועה), וקולומביה. המדינות שנמנעו מהצבעה כלשהי בנושא היו ברזיל, גרמניה, הודו, סין (חברה קבועה), ורוסיה (חברה קבועה). אף מדינה לא התנגדה להצעה. החלטה זו קשורה לעיקרון אחריות להגן שאומץ על ידי ארגון האומות המאוחדות.
רקע

מ-15 בפברואר 2011 החלה סדרת הפגנות בלוב בהשפעת גל המחאות בארצות ערב ומהשראת המהפכה בתוניסיה ובמצרים. ההפגנות גלשו להתקוממות בלוב ולמלחמת אזרחים כוללת בין המורדים שנגד שליט לוב מועמר קדאפי והמהפכה שחולל בשנת 1969 במדינה, לבין תומכיו.
קדאפי הורה לחייליו הנאמנים להחזיר את הערים שבשליטת המורדים לידיו ולהפציץ את הערים, ובמיוחד את העיר המרכזית והמעוז של המורדים בנגאזי.
כשקדאפי הצליח להחזיר את כמעט כל הערים המורדות חוץ מבנגאזי לשליטתו, תכנן לכבושה באמצעות הפצצתה מהאוויר, אף שדווח כי כמה מהטייסים המפציצים בחיל האוויר הלובי עורקים מהפקודות.
מדינות העולם, ובראשם מדינות המערב גינו את פעולות מועמר קדאפי, ואף דנו בהחלטה להתערב צבאית בלוב כדי לעזור למורדים ולהצילם משפך הדמים שעלול להתרחש בבנגאזי.
ההחלטה

ב-17 במרץ התנהל דיון במועצת הביטחון של האו"ם בעקבות ההצעה להתערבות צבאית כוללת בלוב של אכיפת אזור ללא טיסה מעל לשמי המדינה כדי למנוע הפצצות של קדאפי על המורדים. 10 מדינות הצביעו בעד האכיפה, 5 נמנעו, ואף אחת לא התנגדה.
| 0 | 1 | 2 |
| --- | --- | --- |
|  בעד (10) ארצות הברית ארצות הברית  בוסניה והרצגובינה בוסניה והרצגובינה  גבון גבון  דרום אפריקה דרום אפריקה  הממלכה המאוחדת הממלכה המאוחדת  לבנון לבנון  ניגריה ניגריה  פורטוגל פורטוגל  צרפת צרפת  קולומביה קולומביה |  נמנעים (5) ברזיל ברזיל  גרמניה גרמניה  הודו הודו  הרפובליקה העממית של סין סין  רוסיה רוסיה |  נגד (0) (אין) |
מדינות שהן חברות קבועות במועצת הביטחון כתובות באותיות מודגשות.
אכיפה ויישום אזור אסור לטיסה

יומיים לאחר ההחלטה באו"ם תקפו 4 מדינות: צרפת, ארצות הברית, הממלכה המאוחדת וקנדה את כוחות קדאפי, צרפת בעיקר מהאוויר ושאר המדינות בעיקר מהים בשיגור טילים ימיים על מעוזי קדאפי. לאחר מכן מדינות אחרות, כולל מדינות ערביות עזרו גם הם באכיפת האזור ללא טיסה, ומסייעים למורדים להשטלת על הערים שבשליטת קדאפי ולהגן עליהם מפני הפצצות מהאוויר. המדינות התוקפות לא הכניסו אמנם חיילי קרקע ללוב.
בזכות ההתערבות והסיוע הצבאי, הצליחו המורדים להשתלט על הערים אג'דבייה ומיסראתה.
דגל לוב בין השנים 1951–1969. המפגינים והאופוזיציה בלוב משתמשים בו כדגל הרשמי של לוב
● ערים בשליטת קדאפי

● ערים בשליטת המורדים (הנתמכים על ידי כוחות נאט"ו)

● ערים בהן מתנהלים קרבות וההכרעה עדיין לא ברורה
היחלשות עיצורים

בבלשנות, היחלשות עיצורים (consonant lenition) היא שינוי צליל שמשנה עיצורים, והופך אותם לקצרים יותר, ורמים יותר. משמעות המילה lenition עצמה היא "ריכוך" או "היחלשות" ( מלטינית lēnis 'חלש'). היחלשות עיצורים יכולה להתרחש הן באופן סינכרוני (בתוך שפה בנקודת זמן מסוימת) והן באופן דיאכרוני (כאשר שפה משתנה עם הזמן). היחלשות עיצורים יכולה להיות כרוכה בשינויים כמו הפיכת עיצור אטום לקולי (כמו הפיכת [‏t] ל-[‏d]), הפיכת עיצור פוצץ לעיצור חוכך (כמו בבג"ד כפ"ת), להפוך עיצור כפול לבודד (הב' בעברית מקראית במילה "דב" לעומת הב' הכפולה ב"דובּים") לגרום לעיצור לאבד את בסיס החיתוך שלו (תופעה הנקראת debuccalization, שהופכת עיצור לעיצור סדקי כמו [‏h] או [‏ʔ], כמו הגיית ה-/t/ במילה button באנגלית אמריקאית), ויכולה גם להעלים עיצור לגמרי (כמו השמטת ה', א', וע' בעברית מודרנית).
ישנן דוגמאות רבות להיחלשות עיצורים בעברית מודרנית ובשפות רבות אחרות. עברית מודרנית משמרת במידה חלקית את התהליך שבו הפכו הפוצצים בג"ד כפ"ת לרפים אחרי תנועות וקצרים בסופי מילים, אם כי התהליך מתקיים כיום רק עבור ב', כ', ופ', וייתכן שהפך לתהליך מורפולוגי ולא פונולוגי מכיוון שרוב הדוברים מקיימים אותו רק בפעלים ולא בשמות. מקרים נוספים הם השמטת ה', א', וע', שאינם מבוטאים על ידי רוב הדוברים בעברית מודרנית. באנגלית קיימים תהליכים רבים שמשפיעים על הצליל /t/ והופכים אותו לעיתים לעיצור מקיש (כמו במילה butter באנגלית אמריקאית המבוטאת [bʌɾɚ], ולא [bʌtɚ]), ולעיתים לעיצור גרוני (כמו במילה button באנגלית אמריקאית המבוטאת [bʌʔn]). בדיאלקטים רבים של ספרדית נחלש הצליל /s/ בסוף הברה, ומבוטא כ-/h/ או מושמט כליל.
בשפות מסוימות, היחלשות עיצורים אינו פונולוגי אלא מורפולוגי, ואז הוא נקרא consonant mutation. לדוגמה, בוולשית, המילה cath "חתול" מתחיל בצליל [‏k], אך לאחר הידוע y, ה-[k] משתנה ל-[‏g]: "החתול" בוולשית הוא y gath . מבחינה היסטורית זה נבע מהיחלשות עיצורים בין תנועות, אלא שהתהליך הזה לא מתרחש כאשר שם העצם הוא ברבים ולכן בוולשית "החתולים" מתרגם ל- y cathod, לא ל-y gathod . השינוי של [k] ל- [g] ב- y gath נגרם אם כן מהסביבה המורפולוגית שבו הוא מופיע, ולא מהסביבה הפונולוגית של העיצור העיצור [k] .
ההפך מהיחלשות עיצורים היא התחזקות עיצורים (consonant fortition), שינוי צליל שהופך עיצור ל"חזק". אך תהליכים כאלה נחשבים לנדירים יותר. דוגמה לתהליך כזה בעברית מודרנית מופיעה בסלנג, לדוגמה בהפיכת "משעמם" ל"מצ'עמם". בשפות אחרות ניתן לציין את ההפיכה של הצליל י' [‏j] לחוכך ([‏ʒ]) כמו בהגיית "ירושלים" בצרפתית.
סוגים

היחלשות עיצורים כרוכה בהפיכת עיצורים לרמים יותר (הם פחות שקטים בנקודה השקטה ביותר שלהם), וקצרים יותר (המשך שלהם מתקצר). יש מספר תהליכים פונולוגים המוסכמים כתהליכי היחלשות, אבל לא כל החוקרים מסכימים בנוגע לכל התהליכים.
קיצור עיצור כפול: עיצור כפול יכול להפוך לקצר יותר בסביבות מסוימות, לדוגמה בסוף הברה או בין תנועות. בעברית מקראית עיצורים ארוכים בסוף מילה הפכו לקצרים.
הפיכת עיצור אטום לקולי: עיצור אטום יכול להפוך לקולי בין תנועות. לדוגמה, הצליל האחרון במילה "of" הפך מ-[‏f] ל-[‏v] (אפשר להשוות ל-off, שנהגה במקור באותו אופן)
הפיכת עיצור פוצץ לחוכך: עיצורים פוצצים כמו בג"ד כפ"ת דגושות יכולים להפוך לרפים, כמו ב', כ', ופ' רפות בעברית מודרנית.
הפיכת עיצור חוסם לצולל: עיצורים חוסמים כמו [‏ɡ] יכולים להפוך לעיצורים צוללים, כמו הפיכת [ɡ] ל-[‏ɰ] בספרדית במילים כמו "contigo".
הפיכת עיצור לתנועה: עיצור יכול להפוך לתנועה, כמו הצליל האחרון במילה "day" באנגלית, שמקורו ב-ɡ* בגרמאנית, כמו במילה Tag בגרמנית.
הפיכת עיצור לסדקי: עיצור יכול לאבד את מקום החיתוך שלו ולהפוך לסדקי. כך המילה הערבית "מקלובה" נהגית "מאלובה" בדיאלקטים עירוניים, וה-/t/ במילה "button" נהגה כא' ([‏ʔ]) באנגלית אמריקאית.
השמטת עיצור: עיצורים יכולים גם להיעלם כליל, כמו ה', א' וע' אצל רב הדוברים בעברית מודרנית.
לקריאה נוספת

Hock, Hans Henrich. 1986. Principles of historical linguistics. Berlin; New York: Mouton de Gruyter.
Bauer, Laurie. 2008. Lenition revisited. Journal of Linguistics 44. Cambridge, UK: Cambridge University Press.605–624. doi:10.1017/S0022226708005331.
Cohen Priva, Uriel, and Emily Gleason. "The causal structure of lenition: A case for the causal precedence of durational shortening." Language 96.2 (2020): 413-448.
הברית המשולשת (1717)

הברית המשולשת הייתה הסכם בין הרפובליקה ההולנדית, צרפת וממלכת בריטניה הגדולה נגד ספרד, שניסתה לשמר את הסכם אוטרכט משנת 1713. שלוש המדינות היו מודאגות מכך שספרד תהפוך למעצמת-על באירופה. כתוצאה מכך התקיימה מיליטריזציה שגרמה לאבידות אזרחיות רבות. הברית הפכה למרובעת עם הצטרפות קיסר האימפריה הרומית הקדושה, קרל השישי.
רקע

לאחר מותם של לואי הארבעה עשר, מלך צרפת והמלכה אן, השתפרו היחסים בין צרפת לבריטניה. ג'ורג' הראשון ומקבילו הצרפתי פיליפ השני, דוכס אורליאן היו בני דודים ובפני כל אחד מהם ניצבו איומים שיכלו למוטט את שלטונו. הדוכס מאורליאן חשש שאויביו מפנים, ובמיוחד לואי אוגוסט דה בורבון, דוכס מיין ישתף פעולה עם צרפת במטרה להפיל אותו, ואילו ג'ורג' הראשון רצה לשכנע את הצרפתים לעכב את התמיכה בכל התקוממות נוספת של הג'ייקוביטים. על פי לואי דה רוברי, דוכס סנט-סימון, שהתנגד לברית, טען שגריר בריטניה בפריז ג'ון דאלרימפל, היתרון לשני המשטרים בטווח הקצר עלה על ההבדלים המסורתיים ביניהם. דה-רוברי, טען שהממלכות הבורבוניות צרפת וספרד צריכות להיות בעלות ברית תמיד, אך הדבר לא בא בחשבון בהתחשב במציאות אז.
ראו גם

הסכם אוטרכט
לקריאה נוספת

ג'ון ראסל (1826). היסטוריה של המדינות העיקריות באירופה מהשלום של אוטרכט, כרך 2. ג'ון מוריי. עמוד 102.
דוב קודיאק

| דוב קודיאק |
| --- | --- |
 דוב קודיאק
מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: דוביים
סוג:: דוב
מין:: דוב חום
תת־מין:: דוב קודיאק
שם מדעי
 Ursus arctos middendorffi ‏מריאם, 1896
תחום תפוצה


דוב קוֹדיאָק (Kodiak; שם מדעי: Ursus arctos middendorffi) הוא תת-מין של הדוב החום. הוא הגדול ביותר מבין תת-המינים, ולמעשה יחד עם דוב הקוטב, הוא טורף היבשה הגדול ביותר שקיים. הוא אנדמי לארכיפלג קודיאק (אנ') שמדרום לאלסקה.
טקסונומיה

הטקסונום קלינטון הארט מריאם (אנ') היה הראשון שזיהה את דוב הקודיאק כתת-מין ייחודי, והעניק לו את השם "Ursus middendorffi" לכבוד חוקר הטבע הרוסי אלכסנדר מידנדורף (אנ'). שינויים בהגדרות מיון עולם הטבע הביאו להגדרתם של מרבית הדובים החומים של צפון אמריקה כתת-מין אחד (Ursus arctos horribilis), אולם דוב הקודיאק עדיין מוגדר כתת-מין ייחודי (Ursus arctos middendorffi).
מחקרים מאוחרים יותר על דגימות גנטיות של דובי קודיאק, הראו שהם קרובים מבחינה גנטית לדובים חומים בחצי האי האלסקני, וקַמְצַ'טְקָה שברוסיה. יחד עם זאת בשל בידודם, קיים מגוון גנטי נמוך בקרב אוכלוסיית דובי הקודיאק, ביחס לאוכלוסיות אחרות של המין דוב חום.
מאפיינים > משקל

דובי קודיאק מעטים נשקלו בטבע, ולכן חלק מהמידע אודות משקלו הממוצע מבוסס על הערכות. ממוצע המשקל של נקבות נע בין 225 ל-315 ק"ג, ואילו אצל הזכרים הוא נע בין 550 ל-750 ק"ג, אך ישנם פרטים בודדים במשקל גדול יותר. הנקבות, קטנות בדרך כלל בכ-20% וקלות בכ-30% מהזכרים. במהלך סוף הקיץ והסתיו, עלולים דובים החיים בשבי לעלות במשקל בצורה משמעותית, אף יותר מאלו החיים בטבע.
מאפיינים > גודל

דוב קודיאק הוא הטורף הגדול ביותר החי כיום על היבשה. משקלו גדול יותר מדוב הקוטב והוא לרוב אף חסון יותר, אך קומתו נמוכה מזו של דוב הקוטב. גובהו של דוב קודיאק זכר בוגר, הוא 1.5 מטר בגובה הכתפיים, בעמידה על ארבע. כשהוא מזדקף על רגליו האחוריות זכר גדול עשוי להגיע אף לגובה של 3 מטר.
מאפיינים > צבע

צבע פרוותו של דוב הקודיאק משתנה מבלונדיני עד כתום (אופייני בקרב נקבות, או דובים מהחלק הדרומי של הארכיפלג) לחום כהה. גורים מתאפיינים לעיתים ב'טבעת לידה' לבנה סביב הצוואר בשנות חייהם הראשונות. צבעו של הקודיאק דומה מאוד לצבעם של קרוביו: דוב גריזלי ודוב חום אירופי.
מאפיינים > תפוצה ושימור

למרות שהשם דוב קודיאק משמש לעיתים נפוצות לתיאור כל מיני הדב החום שלחופי אלסקה, תת-המין מצוי רק באיי הארכיפלג קודיאק. מספר דובי הקודיאק הוערך בשנת 2005 כעומד על סך 3,526 פרטים. בשנים שלאחר מכן, מספר הפרטים התרבה באטיות.
התנהגות > ציד ותזונה

באביב ניזון הקודיאק מהצמחייה שמתחילה לפרוח, ומחיות שמתו במהלך החורף. כשהקיץ מגיע, הוא ניזון ממגוון גדול של צמחים עד לשובם של דגי הסלמון, הנמשכת ממאי עד ספטמבר. בתקופה זו הוא ניזון מהדגים שבאים להשריץ במעיינות ואגמים באיי הארכיפלג קודיאק. בסוף הקיץ ובתחילת הסתיו, הוא ניזון ממספר מינים של פירות יער.
התנהגות > רבייה

דובי קודיאק מגיעים לבגרות מינית בגיל חמש. הזמן הממוצע בין המלטות הוא ארבע שנים. דובי קודיאק הם מונוגומים סדרתיים (כלומר חוברים לפרטנר אחד בלבד בכל עונת רבייה). הגורים נולדים במאורה במהלך ינואר או פברואר, במשקל פחות מחצי קילו, מכוסים בשער קצר ועיניהם עצומות. הם יונקים במשך מספר חודשים ומגיחים מהמאורה במהלך מאי או יוני כשהם שוקלים 7–9 ק"ג. גודלו של שגר ממוצע הוא בין שניים לשלושה גורים. בדרך כלל נותרים הגורים עם אמם במשך כשלוש שנים, אבל קרוב למחציתם לא שורדים תקופה זו.
התנהגות > תפיסה חושית ואינטליגנציה

טרם נערכו מחקרים מדעיים על החושים והאינטליגנציה של דוב הקודיאק. תצפיות סובייקטיביות, והשוואות עם מיני דובים אחרים, מעלות את ההשערה שראייתו של הקודיאק דומה לראיית האדם, ושמיעתו דומה לזו של הכלב.
רמת האינטליגנציה שלהם מוערכת כממוצעת בין זו של הכלביים והפרימטים. הודות לרמת האינטליגנציה שלהם, לפריטים שונים יש אישיות ודרכי התמודדות ייחודיות עם סיטואציות שונות.
תרדמת חורף

דובי קודיאק מתחילים להיכנס למאורותיהם לתרדמת חורף, בסוף אוקטובר. דובות בהריון, נכנסות בדרך כלל ראשונות. הזכרים הם האחרונים להיכנס למאורות.
הערות שוליים

↑  Talbot, S. L. J. R. Gust, G. K. Sage, A. Fischbach, K. Amstrup, W. Leacock, and L.Vav Daele. 2006. Genetic characterization of brown bears of the Kodiak Archipelago. Final report to the Kodiak National Wildlife Refuge, Kodiak Alaska, USA.
↑  "Polar bear, (Ursus maritimus)" (PDF). U.S. Fish and Wildlife service. ארכיון (PDF) מ-2008-07-11. נבדק ב-22 במרץ 2008. Appearance. The polar bear is the second largest member of the bear family, after Alaska’s Kodiak brown bears, which are larger than polar bears in size. {{cite web}}:  (עזרה)
1 2  Kodiak Bear Fact Sheet
↑  Van Daele, L.J. 2007. "Population dynamics and management of brown bears on Kodiak Island, Alaska" (PDF). Doctoral dissertation. University of Idaho, Moscow, USA. נבדק ב-30 באפריל 2008. {{cite web}}:  (עזרה)
↑  Wood, Jason (2006). Kodiak kings. Minneapolis, Minnesota: Nodin Press. ISBN 1-932472-44-4.
| --- | --- |
בקרת זהויות :  NLI: 987007545790805171  LCCN: sh85072778  NKC: ph451004 
צבע פרווה אופייני של דוב קודיאק
דוב קודיאק מחזיק סלמון
נקבת קודיאק עם גוריה
מטוס ימי לוקח תיירים לתצפית על דובים (Bear viewing), ליד אחד מאיי קודיאק
החזית הצפונית (האימפריה הרוסית)

|  פרטים |
| --- | --- |
 מדינה:  האימפריה הרוסית, דגל לשימוש פרטי (1914–1917) האימפריה הרוסית
 שיוך:   צבא האימפריה הרוסית
 סוג:  חזית
 אירועים ותאריכים
 תקופת הפעילות:  1915–1918 (כ־3 שנים)
 מלחמות:  מלחמת העולם הראשונה
 פיקוד
 מפקדים
 
תמונה מתחילת 1917 של מפקדי החזית הצפונית
החזית הצפונית (ברוסית: Северный фронт) של צבא האימפריה הרוסית, הייתה חזית רוסית שפעלה במלחמת העולם הראשונה.
היסטוריה

החזית הוקמה במהלך מלחמת העולם הראשונה בשנת 1915, ולמפקדה מונה ניקולאי רוזקי. החזית הוקמה כאשר החליט הסטאבקה לפרק את החזית הצפון-מערבית לשתי חזיתות נפרדות, החזית הצפונית והחזית המערבית. החזית השתתפה במתקפת קרנסקי, אולם בפועל, פחות מחצי מהכוח הלוחם שלה השתתף בלחימה. השאר פשוט סירבו לתקוף. הייתה זו אחת הסיבות לכישלון המתקפה. החזית פורקה יחד עם כל צבא האימפריה ב-1918.
סדר כוחות

הארמייה החמישית
הארמייה השישית
הארמייה ה-12
הארמייה הראשונה
מפקדים

גנרל חיל הרגלים ניקולאי רוזקי (18 באוגוסט 1915 - 6 בדצמבר 1915)
גנרל חיל הרגלים פאבל פלווה (6 בדצמבר 1915 - 6 בפברואר 1916)
גנרל חיל הרגלים אלכסיי קורופטקין (6 בפברואר 1916 - 22 ביולי 1916)
גנרל חיל הרגלים ניקולאי רוזקי (22 ביולי 1916 - 25 באפריל 1917)
גנרל חיל הפרשים אברם דרגומירוב (25 באפריל 1917 - 1 ביולי 1917)
גנרל חיל הרגלים ולדיסלב קלמבובסקי (1 ביולי 1917 - 28 באוגוסט 1917)
גנרל מאיור מיכאיל בונץ'-ברוייביץ' (28 באוגוסט 1917 - 9 בספטמבר 1917)
גנרל חיל הרגלים ולדימיר צ'רמיסוב (9 בספטמבר 1917 - עד הפירוק)
החזית הצפון-מערבית (האימפריה הרוסית)

|  פרטים |
| --- | --- |
 מדינה:  האימפריה הרוסית, דגל לשימוש פרטי (1914–1917) האימפריה הרוסית
 שיוך:   צבא האימפריה הרוסית
 סוג:  חזית
 אירועים ותאריכים
 תקופת הפעילות:  1914–1915
 מלחמות:  מלחמת העולם הראשונה
 פיקוד
 מפקדים
 
החזית הצפון-מערבית (ברוסית: Северо-Западный фронт) של צבא האימפריה הרוסית, הייתה חזית רוסית שפעלה במלחמת העולם הראשונה.
היסטוריה

החזית הוקמה עם פרוץ מלחמת העולם הראשונה בשנת 1914, ולמפקדה מונה יאקוב ז'ילינסקי. החזית פלשה לפרוסיה המזרחית, ושתי הארמיות הקדמיות שלה, הראשונה והשנייה הובסו בקרב טננברג ובקרב הראשון על האגמים המזוריים. החזית השתתפה בנסיגה הגדולה, ובאוגוסט 1915 פוצלה לשתי חזיתות נפרדות: החזית הצפונית והחזית המערבית.
סדר כוחות

הארמייה הראשונה
הארמייה השנייה
הארמייה העשירית
הארמייה החמישית
הארמייה ה-12
הארמייה השלישית
הארמייה הרביעית
הארמייה ה-13
מפקדים

גנרל יאקוב ז'ילינסקי (19 ביולי 1914 - 3 בספטמבר 1914)
גנרל ניקולאי רוזקי (3 בספטמבר 1914 - 17 במרץ 1915)
גנרל מיכאיל אלכסייב (17 במרץ 1915 - 4 באוגוסט 1915)
החזית הצפון-מערבית (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  קבוצת ארמיות
 אירועים ותאריכים
 תקופת הפעילות:  1939 – 20 בנובמבר 1943 (כ־4 שנים)
 מלחמות:  מבצע ברברוסה   המצור על לנינגרד
 פיקוד
 מפקדים
 
החזית הצפון-מערבית (ברוסית: Северо-Западный фронт), הייתה קבוצת ארמיות, שהשתייכה לצבא הסובייטי במלחמת העולם השנייה.
היסטוריה

בשנת 1939 הוקמה החזית הצפון-מערבית, על בסיס המחוז הצבאי לנינגרד. החזית לחמה במלחמת החורף נגד פינלנד, ולאחר מכן פורקה.
ב-24 ביוני 1941 הוקמה החזית מחדש, על בסיס המחוז הצבאי הבלטי, ולמפקדה מונה פיודור קוזנצוב. החזית לחמה במהלך מבצע ברברוסה במדינות הבלטיות, ולאחר שנסוגה בחודשיים למעלה מ-450 ק"מ הגנה על מבואות לנינגרד. הארמייה השתתפה בקרבות המצור על לנינגרד, וב-17 בדצמבר 1941 הועבר חלק מגזרתה לחזית וולחוב החדשה. בחורף 1942 השתתפו כוחות החזית במבצע דמיאנסק, אולם נכשלה בהשמדת הכוחות שהיו נצורים בתוך הכיס.
ב-20 בנובמבר 1943 פורקה החזית, ואת מקומה תפסה החזית הבלטית השנייה.
מפקדים > מלחמת החורף

סמיון טימושנקו (1939–1940)
מפקדים > החזית המזרחית

פיודור קוזנצוב (24 ביוני 1941 - 3 ביולי 1941)
פיוטר סובניקוב (3 ביולי 1941 - 23 באוגוסט 1941)
פאבל קורוצ'קין (23 באוגוסט 1941 - 5 באוקטובר 1942)
סמיון טימושנקו (5 באוקטובר 1942 - 14 במרץ 1943)
איוואן קונייב (14 במרץ 1943 - 22 ביוני 1943)
ה'תשנ"ה

ה'תשנ"ה (5,755) ובקיצור תשנ"ה – היא שנה עברית  אשר החלה ביום א' בתשרי, אור ל-6 בספטמבר 1994, והסתיימה ביום כ"ט באלול, 24 בספטמבר 1995.
המולד של תשרי חל ביום שלישי, 0 שעות ו-235 חלקים. לפיכך זו שנה מסוג גכז. היא מעוברת, ואורכה 384 ימים.
זו שנה ראשונה לשמיטה, ושנת 17 במחזור העיבור ה-303. תקופת ניסן שבשנה זו היא תחילת שנת 15 (סימנה טויזא) במחזור השמש ה-206.
שנה זו היא שנת 1,926 לחורבן הבית, ושנת 2,306 לשטרות.
מדינת ישראל חגגה ביום העצמאות ה'תשנ"ה 47 שנות עצמאות.
אירועים

י' בחשוון - ליל שבת, ניסיון לחילוץ החייל נחשון וקסמן שנחטף ונרצח על ידי ערבים, סרן ניר פורז נהרג במבצע.
י"ד בחשוון - פיגוע התאבדות באוטובוס סמוך לכיכר דיזנגוף בתל אביב - 22 הרוגים.
כ"א בחשוון - נחתם הסכם השלום בין ישראל לירדן.
ז' בטבת - שוחרר Netscape Navigator 1.0, הדפדפן המסחרי הראשון.
ז' בטבת - יצחק רבין, שמעון פרס ויאסר ערפאת מקבלים את פרס נובל לשלום.
כ"ט בטבת - חוק ביטוח בריאות ממלכתי נכנס לתוקף
כ"ט בטבת - אוסטריה, פינלנד ושוודיה מצטרפות לאיחוד האירופי
כ"א בשבט - 21 הרוגים בפיגוע התאבדות כפול בטרמפיאדה בצומת בית ליד
כ"א באדר א' - סטיב פוסט הוא האדם הראשון שחוצה את האוקיינוס השקט בכדור פורח
ח' בניסן - פיצוץ מכונית תופת בסמוך לאוטובוס בשערי כפר דרום, שבעה הרוגים
כ"א בתמוז - שלושה בני נוער נמחצים למוות באסון פסטיבל ערד
כ"ו בתמוז - פיגוע התאבדות באוטובוס ברמת גן, שישה הרוגים
י"ז באב - אהרן ברק מתמנה לנשיא בית המשפט העליון
כ"ה באב - פיגוע התאבדות באוטובוס בירושלים, ארבעה הרוגים
ט' באלול - חגיגות 3000 שנה לירושלים, מאז היום בו לפי המסורת קבע אותה דוד המלך כבירתו
נולדו

ב' בשבט - מגי טביבי, מגישת חדשות ושחקנית ישראלית
כ"ז באדר ב' - שלום רוקח בן הרב אהרן מרדכי רוקח, נכדו הבכור של האדמו"ר מבעלזא
נפטרו

ט"ז בחשוון - הרב שלמה קרליבך מוותיקי המוזיקה החסידית-מודרנית
י"ח בחשוון - רבי ישראל דב אודסר, ממנהיגי חסידות ברסלב
כ"ד בחשוון - הרב שלמה גורן, מקים הרבנות הצבאית והרב הראשי לישראל
כ"ה בטבת - אבא בנדויד חוקר הלשון העברית, יועץ הלשון של קול ישראל בשנים 1959 - 1982
כ"ט בטבת - יוג'ין ויגנר, פיזיקאי יהודי ממוצא הונגרי, חתן פרס נובל לפיזיקה (נולד ה'תרס"ג)
כ' באדר א' - הרב שלמה זלמן אוירבך, "זקן הפוסקים" ומחשובי פוסקי ההלכה בדור האחרון (נולד ה'תר"ע)
ו' באדר א' - מירה לובה, סופרת יהודיה-אוסטרית (נולדה ה'תרע"ג)
ו' באדר א' - הרב יצחק גליקמן, רב פוסק, אב בית הדין במחנה העקורים ברגן בלזן.
ז' באדר א' - הרב חיים יעקב גולדוויכט, ראש ישיבת ההסדר הראשונה - ישיבת כרם ביבנה (נולד ה'תרפ"ה)
ז' באדר ב' - רבי חיים צימרמן הלוי, מגדולי הרבנים בארצות הברית בדור שאחרי השואה (נולד ה'תרע"ה)
ח' באדר ב' - מתי פלד, איש פלמ"ח, אלוף בצה"ל וחבר הכנסת מטעם הרשימה המתקדמת לשלום (נולד ה'תרפ"ג)
י"ד באדר א' - הרב שמעון שוואב, מנהיג קהל עדת ישורון בניו יורק ומחבר "מעין בית השואבה"
כ"ג בניסן - דרורה חבקין, זמרת, מלחינה, פזמונאית ומעבדת מוזיקלית ישראלית (נולדה ב-1934)
ה' באייר - מיכאל בוטביניק, שחמטאי רוסי יהודי, מספר פעמים אלוף העולם בשחמט (נולד ב-ה'תרע"א)
י"א באייר - דוד אבידן, משורר ישראלי
י"ט בסיוון - הרב שאול ישראלי, ממנהיגי הציונות הדתית, ראש ישיבת מרכז הרב וחתן פרס ישראל למדעי היהדות (נולד ב-ה'תרס"ט)
כ"ה בסיוון - יונה סאלק, ממציא החיסון לפוליו (נולד ב-ה'תרע"ה)
י"ח בתמוז - מרדכי (מוטה) גור, הרמטכ"ל העשירי של צה"ל (נולד ב-ה'תר"ץ)
כ"ג באלול - הרב מאיר יהודה גץ, רב הכותל המערבי והמקומות הקדושים וראש ישיבת המקובלים בית אל (נולד ב-ה'תרפ"ד)
פרסי ישראל

מקבלי פרס ישראל לשנת תשנ"ה הם :
קלר אפשטיין - חקר הארכאולוגיה
דב ניר - חקר הגאוגרפיה
עמוס פונקנשטיין - חקר ההיסטוריה היהודית
יהודה אמיר - חקר הפסיכולוגיה
רינה שפירא - חקר החינוך
ישראל דוסטרובסקי - מדעים מדויקים
מיכאל רבין - חקר מדעי המחשב
נתן זך - שירה עברית
אברהם ב. יהושע - ספרות עברית
לאה ניקל - ציור
מנשה קדישמן - פיסול
דוד רזניק - אדריכלות
יצחק בן-אהרן - תרומה מיוחדת לחברה ולמדינה
עדה סרני - תרומה מיוחדת לחברה ולמדינה
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
ה' באייר חל ביום שישי, ולכן יום העצמאות מוקדם ליום חמישי ד' באייר ויום הזיכרון לחללי מערכות ישראל מוקדם ליום רביעי ג' באייר.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל